অগস্টেই মুক্তি পেতে চলেছে অক্ষয় কুমারের নয়া রোমান্টিক থ্রিলার ‘রুস্তম’। তার আগে প্রকাশ পেল ‘রুস্তম’-এ অক্ষয়-এর প্রথম লুক। যেখানে আক্কিকে দেখা যাচ্ছে এক সামরিক অফিসারের পোশাকে। এই ছবিটি নিয়ে যথেষ্টই আশাবাদী অক্ষয়।
ট্যুইটারে ‘রুস্তম’-এর পোস্টারের তলায় তিনি আবার ক্যাপশনে লিখেছেন ‘একজন কেতাদুরস্ত আধিকারিক, পরিবার অন্ত প্রাণ, নিজের সম্মানকে রক্ষা করেন-আর সেই মানুষটির নাম রুস্তম’।
১২ অগস্ট রুস্তম মুক্তি পাচ্ছে বলেও জানিয়েছেন অক্ষয়। ১৯৫০ সালের সময়ের প্রেক্ষিতে তৈরি এই ছবিতে অক্ষয় আরও একবার মাত করবেন বলে আশাবাদী ভক্তকুল।